ΚΑΝΟΝΙΣΜΟΣ (ΕΟΚ) αριθ. 2113/75 ΤΗΣ ΕΠΙΤΡΟΠΗΣ της 12ης Αυγούστου 1975 περί τροποποιήσεως του κανονισμού αριθ. 470/67/ΕΟΚ όσον αφορά τις ποικιλίες αναποφλοίωτης ορύζης που αναλαμβάνονται από τους οργανισμούς παρεμβάσεως
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό αριθ. 359/67/ΕΟΚ του Συμβουλίου της 25ης Ιουλίου 1967 περί κοινής οργανώσεως αγοράς της ορύζης(1), όπως τροποποιήθηκε τελευταία από τον κανονισμό (ΕΟΚ) αριθ. 668/75(2), και ιδίως το άρθρο 5 παράγραφος 5,
Εκτιμώντας:
ότι διαπιστώθηκε πως ορισμένες ποικιλίες ορύζης που αναφέρονται στα παραρτήματα του κανονισμού αριθ. 470/67/ΕΟΚ της Επιτροπής της 21ης Αυγούστου 1967 περί αναλήψεως υπό των οργανισμών παρεμβάσεως της αναποφλοίωτης ορύζης και περί καθορισμού των διορθωτικών ποσών, των προσαυξήσεων και μειώσεων που αυτοί εφαρμόζουν(3), όπως τροποποιήθηκε τελευταία από τον κανονισμό (ΕΟΚ) αριθ. 1721/73(4), αντιπροσωπεύουν αμελητέα αναλογία της κοινοτικής συγκομιδής- ότι, ως εκ τούτου, δεν είναι πλέον αναγκαίο να αναγράφονται στους πίνακες των ποικιλιών-
ότι η εμπειρία που αποκτήθηκε κατά τις τελευταίες περιόδους εμπορίας, κατέδειξε για ορισμένες ποικιλίες, ότι η ποιότητα και η παραγωγή αυξήθηκαν- ότι διαπιστώθηκε πως τα χαρακτηριστικά και η ποιότητα άλλων ποικιλιών μειώνονται-
ότι παράγονται τώρα εντός της Κοινότητος νέες ποικιλίες ορύζης οι οποίες δεν περιλαμβάνονται στους πίνακες των κοινοτικών ποικιλιών του κανονισμού αριθ. 470/67/ΕΟΚ- ότι, ως εκ τούτου, είναι αναγκαίο να περιληφθούν στους πίνακες αυτούς, αφού ληφθούν υπόψη οι αποδόσεις βάσεως που επετεύχθησαν επί του παρόντος για τις ποικιλίες αυτές, καθώς και οι πραγματικές διαφορές ποιότητος, τις οποίες είναι δυνατό να συνεπάγονται σε σύγκριση με τις ποικιλίες που ήδη αναφέρονται στον κανονισμό αυτό-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Δημητριακών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο πίνακας που περιλαμβάνεται στο παράρτημα I του κανονισμού αριθ. 470/67/ΕΟΚ αντικαθίσταται με τον ακόλουθο πίνακα:
ΠΑΡΑΡΤΗΜΑ I
Διορθωτικά ποσά Α Carola, Cesariot, Navile, Rosa Marchetti, Vitro 0, Β Bahia, INRA 68/I, Maratelli, Precoce Rossi, Romeo Vialone nano 0, Γ Razza 77, Redi 1, Δ Baldo Rizzotto, Roma 1, Ε Arborio, Arlesienne, Europa, Ribe, Ribello, Ringo, Rocca, Volano 1, ΣΤ Anseatico, Carnaroli 2, Ζ Italpatna, Romanico, Silla 2, Η Delta 3,
Άρθρο 2
Ο δεύτερος πίνακας του παραρτήματος III του κανονισμού αριθ. 470/67/ΕΟΚ αντικαθίσταται με τον ακόλουθο πίνακα:
ΠΑΡΑΡΤΗΜΑ II
Απόδοση βάσεως κατά τη βιομηχανική επεξεργασία Balilla, Balilla GG, Monticelli, Ticinese 63% 71% Bahia, Carola, INRA 68/1, Navile, Rosa Marchetti, Vitro 60% 70% Anseatico, Arlesienne, Baldo, Italpatna, Redi, Ribe, Ribello, Ringo, Rizzotto, Roma, Romanico, Rocca, Romeo, Volano 59% 70% Europa, Silla 58% 70% Cesariot, Maratelli, Precoce Rossi, Razza 77 56% 68% Arborio 56% 70% Delta 55% 68% Carnaroli, Vialone nano 55% 70%
Άρθρο 3
Ο παρών κανονισμός αρχίζει να ισχύει την 1η Σεπτεμβρίου 1975.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 12 Αυγούστου 1975.